Lutrija
Lutrija je poznata društvena igra u novac. Današnji oblik ove igre se sastoji u tome da država ili preduzeće ili dobrotvorna organizacija prethodno odštampa listiće na kojima se nalaze brojevi. Učesnici u igri kupe listiće za određeni iznos novca i potom zaokruže brojeve za koje se nadaju da će biti izvučeni na lutriji. Izvlačenje brojeva ispisanih na lopticama je uglavnom javno. Dobitak može biti u vidu novca, ili materijalnih vrijednosti. Tombola ima isto značenje s tim što nema zaokruživanja brojeva, već postoji samo jedan broj odštampan na listiću koji, u slučaju da bude izvučen, donosi vlasniku novac.